**Všetkým záujemcom**

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje / **🕿** | Banská Bystrica |
|  | ONaL/VO/2018 –232zs | Zlatica Šeďová  +421 48 441 3240 | 07.08.2018 |

**Vec : Verejná súťaž č. 10904 - MST „Elektrická energia pre potreby Fakultnej nemocnice s poliklinikou F. D. Roosevelta Banská Bystrica“**

**- Vysvetlenie informácií v súťažných podkladoch.**

V zmysle požiadavky o vysvetlenie k súťažným podkladom na vyhlásenú verejnú súťaž**: „Dodávka ELEKTRICKEJ ENERGIE a prevzatí zodpovednosti za odchýlku vrátane DISTRIBÚCIE v rámci pravidiel stanovených prevádzkovateľom distribučnej sústavy** (*ďalej len PDS)* **na obdobie 12 mesiacov v dohodnutom zmluvnom množstve, akosti, čase, mieste a v štruktúre spotreby v jednotarifnom pásme“** ktorá bola vyhlásená v súlade s oznámením o vyhlásení postupu verejného obstarávania uverejneným v Úradnom vestníku Európskej únie dňa 31.07.2018, č. 2018/S 145-331283 a vo  Vestníku verejného obstarávania  Úradu pre verejné obstarávanie Bratislava č. 151/2018 zo dňa  01.08.2018  s ozn. č. 10904 – MST, v zmysle § 48 zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov Vám predkladáme nasledovné stanovisko:

1. **Vysvetlenie k súťažným podkladom:**

**Otázka č. 1. :**

Žiadosť o vypustenie bodu 3.4 a bodu 4 čl. 3. Dodržanie zmluvného množstva rámcovej dohody o dodávke elektrickej energie a prevzatí zodpovednosti za odchýlku vrátane distribúcie. Nie je možné splniť Vašu požiadavku nakoľko porovnávanie cien plnenia v priebehu trvania zmluvy pri dodávke energií je nesystémové a prakticky neaplikovateľné, nakoľko zmluvne dohodnutá cena plnenia (elektrickej energie, zemného plynu a súvisiacich služieb) vychádza z cenovej situácie danej komodity v čase realizovania súťaže na základe,

ktorej dôjde k uzavretiu zmluvy a víťaz súťaže predpokladané množstvo komodity záväzne objedná.

Odpoveď:

1. **Článok 4. Podmienky úpravy ceny - bod 3** - V súťažných podkladoch časť C – Obchodné podmienky v návrhu Rámcovej dohody v článku 4. Podmienky úpravy ceny bod 3.4. verejný obstarávateľ akceptuje navrhovanú zmenu/vypustenie uvedeného bodu z návrhu Rámcovej dohody

a

Meníme/upravujeme znenie celého článku 4 nasledovne:

1. **PODMIENKY ÚPRAVY CENY**
2. Zmluvná cena môže byť zmenená na základe písomného dodatku a v súlade so zákonom č. 343/2015 Z. z. v prípadoch ak zmena ceny vyplýva zo zmien všeobecne záväzných právnych predpisov alebo rozhodnutí URSO.V prípade zmeny zmluvnej ceny na základe rozhodnutia URSO Dodávateľ vo faktúre uvedie aj číslo rozhodnutia, na základe ktorého sú ceny zmenené.
3. DPH, spotrebnú daň prípadne iné aplikovateľné dane si Dodávateľ uplatní podľa všeobecne záväzných platných právnych predpisov.
4. Zmluvné strany sa tiež dohodli, že v prípade, ak sa po uzatvorení tejto Zmluvy preukáže, že na relevantnom trhu existuje cena (ďalej aj ako „nižšia cena“) za rovnaký alebo porovnateľný tovar, ktorý je predmetom tejto Zmluvy a Dodávateľ už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto Zmluvy je viac ako 5% v neprospech ceny podľa tejto Zmluvy, zaväzuje sa Dodávateľ poskytnúť Odberateľovi po preukázaní tejto skutočnosti dodatočnú zľavu vo výške rozdielu medzi ním poskytovanou.

Poznm: Uvedené znenie bodu 3 tohto článku je na základe Príkazu MZ SR č. 3/2016 - Z23292-2016VŠÚ zo dňa 07.06.2016.

1. **Článok 3. Dodržanie zmluvného množstva - bod 4** - V súťažných podkladoch časť C – Obchodné podmienky v návrhu Rámcovej dohody v článku 3. Dodržanie zmluvného množstva bod 4. Citujeme : *„Odberateľ predpokladané množstvo elektrickej energie spresní v zmluve o dodávke elektrickej energie na základe skutočných potrieb a požiadaviek, pričom predpokladaný súčet ZDM podľa bodu 3.1. nebude presiahnutý “.*

Verejný obstarávateľ neakceptuje navrhovanú zmenu/vypustenie uvedeného bodu a bod 4. v čl. 3. v časti C – Obchodné podmienky súťažných podkladov ponecháva v pôvodnom znení.

**Doplnenie informácií v súťažných podkladoch:**

Zároveň verejný obstarávateľ predkladá aj doplnenie informácií v  súťažných podkladoch časti C – Obchodné podmienky - na vypracovanie ponuky nasledovne:

**V súťažných podkladoch v časti „C – Obchodné podmienky“ v návrhu rámcovej dohody článok 4. Podmienky úpravy ceny**

1. Zmluvná cena môže byť zmenená na základe písomného dodatku a v súlade so zákonom č. 343/2015 Z. z. v prípadoch ak zmena ceny vyplýva zo zmien všeobecne záväzných právnych predpisov alebo rozhodnutí URSO.V prípade zmeny zmluvnej ceny na základe rozhodnutia URSO Dodávateľ vo faktúre uvedie aj číslo rozhodnutia, na základe ktorého sú ceny zmenené.
2. DPH, spotrebnú daň prípadne iné aplikovateľné dane si Dodávateľ uplatní podľa všeobecne záväzných platných právnych predpisov.
3. Vo vzťahu k určeniu ceny pre každé opakované plnenie vyplývajúce z tejto Zmluvy platí nasledovné:
   1. Zmluvné strany sa zaväzujú určovať cenu tovaru počas platnosti tejto dohody s ohľadom na vývoj cien porovnateľných tovarov na relevantnom trhu minimálne raz za obdobie 6 mesiacov.
   2. Odberateľ  je oprávnený vykonať minimálne 1 x za 6 mesiacov prieskum cien trhu, pričom do úvahy budú brané vždy aspoň tri cenové ponuky, ak v čase prieskumu trhu existujú.
   3. Prieskum cien trhu, ktorým sa budú zisťovať a porovnávať najnižšie ceny tovaru na relevantnom trhu bude obdobný spôsobu prieskumu trhu, ktorý vykonáva objednávateľ pri zadávaní zákaziek vo verejnom obstarávaní.

Ponuky, ktoré je Odberateľ oprávnený posudzovať v rámci prieskumu trhu musia byť čo do kvality a podmienok zhodné s podmienkami dohodnutými v tejto Zmluve.

* 1. V prípade, ak sa vykonaným prieskumom trhu zistí, že ceny na trhu sú nižšie ako cena určená touto Zmluvou, Dodávateľ sa zaväzuje bezodkladne po oznámení Odberateľa znížiť cenu tak, aby nová zmluvná cena bola najviac vo výške priemeru medzi tromi najnižšími cenami zistenými Odberateľom pri prieskume trhu. O vykonanom prieskume cien na trhu vyhotoví Odberateľ záznam. Súčasťou záznamu bude výstupný list s určením novej zmluvnej ceny tejto Zmluvy. Odberateľ je povinný oznámiť Dodávateľovi zníženie ceny (e-mailom, faxom) bezodkladne. Takto určená nová zmluvná cena sa stáva záväznou pre zmluvné strany dňom nasledujúcim po dni doručenia oznámenia Dodávateľovi, najneskôr však 10. dňom odo dňa vykonania porovnania cien na relevantnom trhu.
  2. Pre porovnanie cien na predmet tejto Zmluvy na relevantnom trhu v období nasledujúcom po znížení ceny v zmysle tohto článku Zmluvy je relevantná vždy cena podľa tejto Zmluvy.

1. Zmluvné strany sa tiež dohodli, že v prípade, ak sa po uzatvorení tejto Zmluvy preukáže, že na relevantnom trhu existuje cena (ďalej aj ako „nižšia cena“) za rovnaký alebo porovnateľný tovar, ktorý je predmetom tejto Zmluvy a Dodávateľ už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto Zmluvy je viac ako 5% v neprospech ceny podľa tejto Zmluvy, zaväzuje sa Dodávateľ poskytnúť Odberateľovi po preukázaní tejto skutočnosti dodatočnú zľavu vo výške rozdielu medzi ním poskytovanou

**sa mení upravuje nasledovne:**

1. **PODMIENKY ÚPRAVY CENY**
2. Zmluvná cena môže byť zmenená na základe písomného dodatku a v súlade so zákonom č. 343/2015 Z. z. v prípadoch ak zmena ceny vyplýva zo zmien všeobecne záväzných právnych predpisov alebo rozhodnutí URSO.V prípade zmeny zmluvnej ceny na základe rozhodnutia URSO Dodávateľ vo faktúre uvedie aj číslo rozhodnutia, na základe ktorého sú ceny zmenené.
3. DPH, spotrebnú daň prípadne iné aplikovateľné dane si Dodávateľ uplatní podľa všeobecne záväzných platných právnych predpisov.
4. Zmluvné strany sa tiež dohodli, že v prípade, ak sa po uzatvorení tejto Zmluvy preukáže, že na relevantnom trhu existuje cena (ďalej aj ako „nižšia cena“) za rovnaký alebo porovnateľný tovar, ktorý je predmetom tejto Zmluvy a Dodávateľ už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto Zmluvy je viac ako 5% v neprospech ceny podľa tejto Zmluvy, zaväzuje sa Dodávateľ poskytnúť Odberateľovi po preukázaní tejto skutočnosti dodatočnú zľavu vo výške rozdielu medzi ním poskytovanou.

Ostatné údaje v SP zostávajú bez zmeny.

S pozdravom

**Ing. Miriam Lapuníková, MBA Ing. Ivana Sklenková**

**generálna riaditeľka ekonomická riaditeľka**